బంగ్లాపై భారత్‌ ఘన విజయం
వార్మప్‌ మ్యాచ్‌లో సత్తా చాటిన భారత్‌
ఛాంపియన్స్‌ ట్రోఫీ సన్నాహక క్రికెట్‌ మ్యాచ్‌లో భాగంగా భారత క్రికెట్‌ జట్టు రెండో వార్మప్‌ మ్యాచ్‌లో బంగ్లాదేశ్‌పై ఘన విజయం సాధించింది. ఏకంగా 240 పరుగులతో ఉప ఖండం జట్టుపై టీమిండియా ఘన విజయం సాధించి టోర్నీ ఫేవరేట్‌గా మరోసారి తనేంటో నిరూపించింది. తొలి మ్యాచ్‌లో న్యూజిలాండ్‌పై గెలిచిన టీమిండియా రెండో మ్యాచ్‌లో బంగ్లాదేశ్‌ను ఘోరంగా మట్టి కరింపించింది. టాస్‌ గెలిచి ఫీల్డింగ్‌ ఎంచుకున్న బంగ్లాదేశ్‌ 21 పరుగులకే రెండు వికెట్లు తీసి గుబులు రేకెత్తించింది. అయితే ఓపెనర్‌ శిఖర్‌ ధావన్‌ దినేశ్‌ కార్తీక్‌తో కలిసి సరిగ్గా వంద పరుగుల భాగస్వామ్యం నమోదు చేయడంతో ఆ జట్టు ఏ దశలోనూ కోలుకే లేదు. దినేశ్‌ కార్తీక్‌ జట్టులో అత్యధికంగా 94 పరుగులు చేసి రిటైర్డు ఔట్‌గా వెనుదిరిగాడు.
8ఫోర్లు, 1 ససిక్సర్‌ కొట్టిన దినేశ్‌ కార్తీక్‌ మిగిలిన వాళ్ళకు బ్యాటింగ్‌ ఇవ్వాలనే కోరికతో వెనుదిరిగాడు. ఆ తర్వాత జట్టులో హార్దిక్‌ పాండ్యా అత్యధికంగా 80 పరుగులు చేసి నాటౌట్‌గా నిలిచాడు. ఆరు ఫోర్లు, నాలుగు సిక్షర్‌లతో అతడు ఆ పరుగులు చేసాడు. శిఖర్‌ ధావన్‌ తర్వాత 60 పరుగులతో, రవీంద్ర జడేలా 32, కేదావ్‌ జాదవ్‌ 31 పరుగులతో సత్తా చాటారు. అనంతరం బ్యాటింగ్‌ చేసిన బంగ్లా జట్టు కేవలం 84 పరుగులకే ఆలౌట్‌ అయ్యింది. భువనేశ్వర్‌, ఉమేశ్‌ యాదవ్‌లు చెరో ఐదు ఓవర్లు బౌలింగ్‌ చేసి మూడేసి వికెట్లు పడగొట్టారు. స్టార్‌ బౌలర్లు అశ్విన్‌, జడేతాలతో పాటు పాండ్యా, షమీలు చెరో వికెట్‌ పడగొట్టడంతో బంగ్లా జట్టు 84 పరుగులకే ఆలౌట్‌ అయ్యింది. ఆ జట్టులో ముగ్గురు మాత్రమే రెండెంకల స్కోరు చేయగలిగారు. నలుగురు సున్నా పరుగులకే ఆలౌట్‌ అయ్యారు. ఆ జట్టు స్టార్‌ బ్యాట్స్‌మెన్‌ ఇమ్రాన్‌ ఖయీస్‌ (7), సౌమ్యా సర్కార్‌ (2), షబ్బీర్‌ రెహ్మన్‌ (0), షకీబుల్‌ హషన్‌ (7) స్వల్ప స్కోర్‌లకే వెనుదిరగడంతో ఆ జట్టు కుప్పకూలింది.